CELEX: 62014TN0083
Language: mt
Date: 2014-02-04 00:00:00
Title: Kawża T-83/14: Rikors ippreżentat fl- 4 ta’ Frar 2014 – LTJ Diffusion vs UASI – Arthur et Aston (ARTHUR & ASTON)

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/51
            
         Rikors ippreżentat fl-4 ta’ Frar 2014 – LTJ Diffusion vs UASI – Arthur et Aston (ARTHUR & ASTON)
   (Kawża T-83/14)
   2014/C 112/65
   Lingwa tar-rikors: il-Franċiz
   
      Partijiet
   
   
      Rikorrenti: LTJ Diffusion (Colombes, Franza) (rappreżentant: S. Lederman, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Arthur et Aston SAS (Giberville, Franza)
   
      Talbiet
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern, tat-2 ta’ Diċembru 2013, fil-Każ R 1963/2012-1 sa fejn dan iddeċieda li l-użu tat-trade mark preċedenti “ARTHUR” Nru 17731 ma kienx konformi mad-dispożizzjonijiet tal-punt (a) tat-tieni subparagrafu tal-Artikolu 15(1) tar-Regolament Nru 207/2009 ;
            
         
               —
            
            
               fil-każ li l-Qorti Ġenerali, b’mod konformi mal-ġurisprudenza tagħha (TUE, 4 ta’ Ġunju 2013, T-514/11, “DECATHLON”), tqis li hija ma għandhiex is-setgħa li tiddeċiedi hija stess fuq il-fondatezza tal-oppożizzjoni mressqa mill-kumpannija LTJ DIFFUSION fl-14 ta’ April 2011 peress li l-Bord tal-Appell għadu ma adottax pożizzjoni, hija mitluba wkoll: li tibgħat lura l-kawża quddiem il-forum kompetenti bil-għan li tingħata deċiżjoni dwar il-fondatezza tal-oppożizzjoni mressqa mill-kumpannija LTJ DIFFUSION fl-14 ta’ April 2011 fil-konfront tal-applikazzjoni għar-reġistrazzjoni tat-trade mark komunitarja Nru 9509911, li tirrigwarda s-sinjal verbali “ARTHUR & ASTON”, li jirrappreżenta ċerti prodotti fil-klassijiet 3, 9, 14 u 25 u b’mod partikolari iż-“żraben u boots”.
            
         
      Motivi u argumenti prinċipali
   
   
      Applikanti għat-trade mark Komunitarja: Arthur et Aston SAS
   
      Trade mark Komunitarja kkonċernata: trade mark verbali “ARTHUR & ASTON” għal prodotti fil-klassijiet 3, 9, 14 u 25 (applikazzjoni għal trade mark Komunitarja Nru 9 509 911)
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti
   
      Trade mark jew sinjal invokat: trade mark nazzjonali semi-figurattiva li tinkludi l-element verbali “Arthur” għal prodotti fil-klassi 25
   
      Deċiżjoni tad-Diviżjoni tal-Oppożizzjoni: oppożizzjoni miċħuda
   
      Deċiżjoni tal-Bord tal-Appell: rikors miċħud
   
      Motivi invokati: ksur tal-punt (a) tat-tieni subparagrafu tal-Artikolu 15(1) tar-Regolament Nru 207/2009